
»Narodu nema žitka prez ovaca i koza. Nji' najviše drži. Tko nema 
ovaca, taj nema žitka. Ovčica je blažena: ona je istirala rdu iz kuće. Rda 
došla, pa sila u kuću u jedan budžak. Ovca dođe: «Odlazi otolen, tu će 
moje janjašce«. Rđa pobigne u drugi budžak, a ovca: »Odlazi otolen, tu 
će moje mlikašce«. Rrđa došla u treći budžak. — »Odlazi otolen, tu će 
moje runce«. Rđa u četvrti. — »Odlazi otolen, tu ću ja sama«. — Rđa 
pobigla onda van. Blaženo ono misto di je ovca« — tako bilježi 1. Krm- 
potić za općinu Osik (ili kuljsku kumpaniju) u Lici'). ' 

»Ovčica je preskarna i s malim zadovoljna« — kaže narod. »U liti 
je izreneš u stranu i tek što joj dadeš šačicu soli i malo vode, a zimi koje 
metalce sijena, granu lista i to joj je sve«. Ona je čovjeku od velike ko- 
risti, pa je zato odgaja s mnogo pažnje i brige. Uz ovce goje se mnogo i 
koze i ako je otočka imovna općina bila zabranila da se koza goji. Ovce 
i koze su blago sitnoga zuba ili stoka. Rjeđi je naziv repi. > 

»Eli blago došlo?« prva je riječ gospodara svojoj čeljadi, koja je 
posjedala oko vatre na ognjištu. »Evo i Jose (t.j. čobana). Esi li ozebo, 
ranko? Esi li / pribrojio i esu li ti sve? Kuda ćeš sutra s blagom? Morda 
bi bilo dobro da kreneš na Murtušu, jer tamo već dugo nisi bio. Tamo je 
i lišnjak, pa ako na mistima bude još sniga, moreš im izvući koju grančicu 
lista. Pazi, nemoj s vr'a nego odozdo, jer bi lišnjak prokisno. Pripazi dobro 
na Mrku — nekako se otegla, morda borta ili je nalila, pa će se ojanjiti. 
Čini mi se da je i Laja nalila. Sutra nije utorak, pa im moreš baciti šaku 
soli u žlib, jer znaš: utorkom se ne daje so blagu — utorak zatorak. Al' da! 
Sad sam se sitio: ove godine moremo im dati soli i utorkom, jer smo im na 
Božić prije sunca dali u soli mrvice božićne pogače. Posli soli baci im dva 
tri metalca sitnoga sina na armen (gumno).« : 

Svaka kuća ima svoga čobana. On čuva ovce i koze zajedno. Imuć- 
nija kuća ima oko 50 ovaca i 830 koza. Siromašniji imaju oko 20 do 
30 glava zajedno. U prijašnja vremena obično su se uzimale s1 u g e. Dječak . 
bi došao već sa deset godina u službu, pa ako bi se pokazao kao valjan 
čobanin, gospodar bi ga zadržao u službi sve dok ne bi morao u vojsku. 
Danas blago čuvaju dječaci, kad svrše pučku školu, pa do šesnaeste - 
godine. Tad pomalo rade poljski posao, blago čuva mlađi brat i tako to 


pe pad Zbornik za narodni život i običaje južnih Slavena, knj. V (Zagreb, 1900), 
str,:141, . »-€ : ' nesika 

ide redom. Često i stariji ljudi — koji već nisu za posao — čuvaju 
blago. Oni to ne moraju, jer sramata bi bilo stara čovjeka tjerati k blagu. 
Oni dragovoljno idu, da im vrijeme brže prolazi i da se kod blaga sastanu 
sa svojim vršnjacima, pa da »podivane«. 

Ako nema snijega, goni čoban ovce i koze po cijeli dan u stranu 
na pašu. Ovce i ispod lišća nađu po koju travku, a koze brste po grmlju 
i beru resu po lijeskama. Navečer, kad se blago dorene kući, baci mu se 
opet malo sijena i nekoliko grana lišća. U zimsko doba ovce su u ajatima, 
oborima i toplim štalama. Kad je snijeg velik, ovce ne idu »u stranu«. Tri 
puta na dan puštaju se na torinui to ujutro, u podne i pred ve- 
čer. Ako je dan topao, ostanu cijeli dan na torini, ali čoban mora pa- 
ziti da ne bi vuk došao. 


. Pada li snijeg još i o svetom Grgi (12. III.), čuju se jadikovke: »Jadne 
gd S popiskat će sve do jedne i nijedna ne će vidit svetoga Juru« 
(23. IV.). d 

Prvi janjci dolaze o svetom Grgi. Naročito se pazi, jeli prvo janje 
muškoili žensko, jeli bijeloili crno. Ako je prvo janje muško 


1. Stari ovčar (s puškom i kuburom za kožanim pasom ćemerom), 
na vratima tora, — Ivčević Kosa. 


i bijelo, pa ako je još prvo od mladeži, proriče gospodar, da će biti dobra 
i sretna godina. »Znao sam ja da će biti muško, jer je Ivica ove godine 
bio polaznik. Sićam se dobro, da je onoga Božića prije rata (svjetskoga) 
mala Ane bila polaznik. Te je godine bilo prvo janje crna ovčica, pa nam 
je i ta godina bila crna« — tako tumači gospodar čobanu. 

Sjanjne ovce luče se od jalovnine, da ih ovnovi ne tuku. Svaki čoban 
zna po prilici, kad će se koja ovca ojanjiti. Ako je ovca nalila, može naj- 
više dva dana priniti. Često se dogodi, da se ovca ojanji na paši. Čoban 
uzme janje i stavlja pred ovcu, da ga liže. Ako ovca ne će da liže janje, 
tada čoban pospe malo soli po janjetu. Kad je janje malo suho, diže ga 
čoban govoreći: »Ajd' mali, ajd', baci noge liskove, uzmi noge drinove.« 

.. Dogodi se, da prvojanjke ne ljube svoje janjce. Čoban ih nastoji 
prisiliti i to na taj način, da u istu štalu, gdje je ovca s janjetom, priveže 
i psa, pa ona od straha priljubi janje. Ako janje krepa, tada pod tom 

ovcom doje ianje od ovce, koja nema mlijeka ili se obično nastoji da ta 
ovca priljubi blizne. Čoban je tvrdo uvjeren, da će njegove ovce ljubiti 
janjce, jer je on na sam Božić prije suncaredom ljubio 
svaku ovcu. : ' 

Janjci se doje po nekoliko puta na dan. Ako prva ovca, koja se oja- 
njila, nema mlijeka, tad se to janje hrani kravljim mlijekom i to tako, da 
se janjetu stave dva prsta u gubicu, a mlijeko se pomalo lijeva malom 
žličicom. Prvo ovčije mlijeko ne daju janjetu sisati 
već se pomuze i napravi se grušal(i)na. Kad se to mlijeko zakuha, skupi se 
u grudice, pa je kao neka vrsta sira, a ostane neka žuto zelenkasta teku- 
ćina, slična sirutki. Susjed susjeda poziva na grušal(i)nu: »Dođi na gru- 
šal(i)nu, ojanjila se moja Laja i dala čitavoga dvisca.« Grušal(i)nu ne daju 
nikome iz kuće, jer bi se moglo mlijeko odnijeti dotičnoj 
ovci. S drugim mlijekom zadoji se janje, ali se mora paziti, da se janje 
ne prisasne. Ako se ovca po noći ojanji, tada se janje simo zadoji. Mora 
se pripaziti, da ovca ne pojede pometinu (posteljicu), zato čoban obilazi 


i Pe 
pab; 

2. Striženje ovaca o sv. Anti (13. VI.). — Ivčević Kosa. 


ovce po nekoliko puta u noći. Janjci sasnu i po danu i po noći, dok ne 
počnu travu pasti. Kad su janjci stari osam dana, izgone ih iz štale 
da se malo proskaču i prozrače. Čoban uzme onaj štap iza grede, koji 
jeblagoslovio na Cvjetnu nedjelju,is njim goni janjce pa 
će bolje napredovati. Taj štap stoji u štali cijelu godinu. 


Na Jurjevo planinka ne muze ovce, da taj dan janjci 
budu siti, pa će cijelu godinu biti siti. Uoči Jurjeva stavlja se 1lemeš, 
ćuskija i željezo pod prag, a trnje i šipak na vrata, 
Pali se krpa i koža, puca se preko štale i na taj način »tiraju 
se viške«. Taj se dan ne posuđuje ništa iz kuće, samo da se mlijeko 
ne bi odnijelo. Do toga dana janjci se ne broje pokazujući pr- 
stom, kako to čobani čine, već tiho u sebi (da bolje napreduju). 

Oko Spasova počnu se janjci lučiti. Kroz noć su odvojeni od 
ovaca. Ujutro planinka pomuze ovce, ali pazi da svakome janjetu ostavi 
malo mlijeka. Ako je koje janje slabo i kržljavo, obično se kaže: »Ubila 
ga planinka dižvom po glavi.« Kad je planinka pomuzla ovce, pripušti čoban 

janiće imeđu ovce i ostanu zajedno do osam sati; zatim se luče i u popasna 
doba (četiri sata poslije podne) opet pripuštaju. Čoban ih urene u tor, 
uzme motku i luči ih na struzi govoreći, »Be-rs Laja, be-rs Žuna, be-rs 
Roga, trke malo, trke malo, trke, trke!« Janjci ostanu u blizini tora i djeca 
ih čuvaju. 

Ovce se šišaju o svetom Anti (13.-VI.), da ih ne ubija 
vrućina i da gube vunu po grmlju. Često se dogodi, da slabo hranjena 
ovca ostavi čitavo runo na čaporima, tek joj ostane nešto vune na hrptu. 
Ako je dosta hladno, šišaju se ovce tek iza svetoga Vida (15. VI.). Ne 
šišaju se one ovce, koje su za prodaju. Bilo je slučajeva, da su ljudi oši- 
šali ovce, pa je krupa potukla čitavo stado. Kud će veća nevolja, nego 
ostati bez ovce, pa se mora paziti da bude sunčano i toplo vrijeme. 

“Vunu odmah razdijele. Posebno se stavlja vuna od prazova, 
posebno od muznica, posebno od dvizadi, posebno od crnih ovaca. 
Najbolja je ovn ujska vuna. — Gospodar dijeli vunu pojedinim 
familijama i to prema broju članova. Katkada se jedan kilogram da- 


3. Nakolani ovan — sa ostriženim prugama preko hrpta i trbuha. — Ivčević Kosa. 


ruje crkvi svetoga Ante u Ličkom Novom (kraj Gospića). Sveti Ante 
Padovanski zaštitnik je blaga, a naročito ovaca. — Odredi se jedan dio 
vune za čobana i za sluge, ako ih ima. Vuna se opere, spremi i tek na 
jesen kad se posvršavaju svi poljski poslovi, počet će žene raditi o vuni. 


.Janjce šišaju o Petrovu (29. VL) i to samo one, koje će 
Pustiti u zimu i one koje će prodati kasno u jesen. Janjeća vuna je jarina 
i ona se upotrebljava za navlačke-kopice, priglavke, maje i za pletene 
zimske kape. Kad su janjce ošišali, zamrče ih kotlovinom, da ih 
ovce ne prepoznaju ine puste k sebi. Janjcima ostavljaju po jednu 
kiticu vune na čelu, čubu, da ih lakše mogu prepoznati. Često 
puta jedno dijete čuva janjce nekoliko gospodara, pa je janjce. dosta teško 
prepoznati, pogotovu kad su ošišani. Da se točno mogu janjci prepoznati 
sinjaju se. Janjce također zumbaju. Dok je janje još sasvim mlado, pre- 
mota se uho nekoliko puta, pa se nožicama (škaricama) proreže. Zumbaju 
se i starije ovce ito one,kojesuuzadrugu došle kao prćija mlade 

snahe. Drugi je način zumbanja, da se uho stavi na tvrdo drvo, na uho se 
stavi okrugla željezna cjevčica, koja se zove zumbalo ili probojac, pa se 
težim predmetom tuče o zumbalo. Tako se na uhu prave rupice: jedna, 
dvije ili već prema volji. Ovnovise bilježe na rogovima ito 
tako, da čoban svojim nožem koričancem zareže dva-tri zareza ovnu na 
rogovima. Dok još ovnovi imaju dugu vunu, bilježe se još i tako, da im 
se odreže vune na vrhu glave, kod repa i na pleću. Ovnove također i ko- 
laju. Kad se ovce strižu, tada čoban kaže, da će ove godine kolati. na pr. 
Vilaša i Čulina: Ovan se striže od glave prema repu. Najprvo se ostriže 
jedan red (iza prednjih nogu) preko hrpta prema trbuhu, i taj je red širok 
oko dva i po centimetra, a vuna se ostriže sasvim do kože. Sad do ovoga 
prvoga reda dolazi drugi red, koji je isto tako širok, ali ovaj se put ne 
striže do kože, nego se vuna ostavlja visoko oko 2—3 cm i tako naizmjence 


4, Vilašeni ovan, svrdlasti rogovi izrasli rašljasto. — Ivčević Kosa. 


preko hrpta po čitavom tijelu. Čobani su upravo ponosni kad su im ovnovi 
lijepo nakolani, pa još k tome ako su i uvilašeni (često se čuje riječ vi- 
torozi ovnovi). 

Svaki čoban ne zna vilašiti ovnove, pa ga upućuje gospodar ili sta- 
riji čoban. Čoban priča svome gospodaru, da je ove godine najbolji na 
pr. Rogin ovnić, a k tome je još i crn, pa bi bilo najbolje, da njega uvi- 
laše. Već mu ima mjesec dana i roščići mu rastu. Gospodar mu kaže: 
»Napravi kličak — (t.j. štapić tanak po prilici kao prst, a dugačak oko 
5—8 cm). Onda uzmi strune od konjskoga repa. Čini mi se da nam je lani 
ostalo strune, pa ćeš je naći za gredom u ajatu. Tamo je i onaj mali 
svrdlić«. 


»A zašto ne bi uzeli dretvu (domaći konac od kudjelje)«? pita čoban 
gospodara. 

»Dretva nije baš najbolja; zato što se oteže, pa je struna mnogo 
bolja« — kaže gospodar. 

Rogove provrte baš uz samu glavu, provuku strunu kroz oba roga, 
pa nad sredinom glave krajeve strane namotaju na kličak i pričvrste je. Ova 
struna daje rogovima smjer da rastu uvis. Kad su rogovi malo poodrasli 
od glave, tada se struna izvuče, probuše se rogovi opet uz glavu, provuče 
se struna i pričvrsti kličkom kao prvi put. To se ponavlja kroz mjesece, 
a često i kroz cijelu godinu dana. Rogovi dobivaju svrdlast oblik. Taj 
ovan nosi klepku — zvonar je, nakolan je i prednjači ovcama. On ih vodi 
na pašu, na vodu, na so i kudgod on krene, ovce idu za njim. Za ljetne 
žege zbiju se ovce u hrpu i to tako, da su im samo glave u hladu i s toga 
mjesta vrlo ih je teško maknuti. Čoban izvuče Vilaša između ovaca, po- 
tjera ga i već ga one slijede. Ako nema Vilaša, tada ovce može voditi i 
ovan bez rogova (mulin) ili ovca, prema tome, na kome je zvono. 

Za ljetne žege čoban mora goniti ovce na vodu i po nekoliko kilo- 
metara daleko. Obično je u strani jedno napajalište, kamo čobani gone 

5. Tor — sastavljen od lisa, ove od vodoravno sabitih (poluoblih) 
dasaka i uspravnih pritaka. — Ivčević Kosa. 


blago na vodu. Kad i te lokve presuše, goni ih kući i napaja ih u koritu 
kraj cisterne. On dobro pazi, da se svaka pojedina napije. Čoban ih zove 
imenom: »Bć voč laja, bć-voč roga, be-voč, b€-daga-be!« Svaku večer goni 
ih kući, pa kad ih napoji, vraća se opet k toru. U toru ovce ostaju 
od Jurjeva pa dok snijeg ne zapane. Tor ima oblik če- 
tvorine, a zaprema po prilici prostor od 200 m*. Sastoji se od 10—20 /isa, 
koje su od prošća t.j. od daščica, koje su široke 10—12 cm, visoke oko 
2 m, a na vrhu su dobro zaoštrene. Ljese su duge 2—4 m, već prema tome, 
gdje će se staviti. Za vrata treba mala ljesa. U jednom kutu tora smješten 
je janjčak. Na jednu je stranu čobanova koliba, koja ima otvor 
prema toru, a s druge je strane sasvim zatvorena. Koliba ima oblik kre- 
veta, koji ima nad sobom mali krov na dvije vode. S druge strane tora 
privezani su psi, koji moraju biti»pogani kao mrki vuci«, inače nisu 
za tor. Oni paze, da ne bi vuk došao k toru. Tor se često premješta 
s njive na njivu. Na svakoj njivi ostane 8—10 dana. Tor je vrlo zgodan 

za krške vrtače, do kojih ne mogu kola, pa se s pomoću tora gnoje te 
drage. Prije oranja u proljeće čobani raznose na traljama ovčje izmetine 
(brabonjke) po cijeloj njivi, jer tor je obično samo na jednom mjestu. 


6 Janjčak — odjeljak uz tor za janjce. — Ivčević Kosa. 


Ovce se muzu ujutro i navečer na strugi. Planinka sjedi na 
tronožnom stočiću na strugi ili čučne, ovce dolaze jedna po jedna i ona 
ih muze u dižvu,?) rukatku'), vrč, stružnjak*) ili u mišinu. Mješinu stavi 
u torbu, stružnjak na glavu (ali ako je sasvim pun, nose ga dvojica), a 
dižvu u ruke pa hajd kući. Mlijeko se zakuha na ognjištu u mjedenom 
kotlu. Kad je zakuhano, potroši se jedan dio za doručak, jedan lonac 


7. Čobanska koliba uz tor; kraj nje zaštitna ljesica (krović), podbočena o sohe. — 
Ivčević Kosa. Ž 


2) drvenu posudu od dužica s jednim uhom. 
2) zemljanu posudu s jednim uhom, ručicom. 
4) drvenu posudu od dužica sa dva probušena uha i priječkom kroz njih. 

ostavila je planinka čobanu, a ostalo mlijeka sprema se u kiljer. Kuhano 
mlijeko zove se varenika. Kad je varenika hladna i kad se uhvatio skorup 
lijeva je planinka u stap i mete — stapa je. Ona obično stoji i obadvjema 
rukama kreće stapaju gore dolje. To udaranje varenike traje po prilici 
jedan sat. Metena varenika se iz stapa izlije u zemljani lonac, pokupi se 
maslo, zgnjete se u jednu ili dvije grude, izvadi se iz metene varenike i 
stavlja se u drugi lonac ,u kojemu je čista voda. Tu ga još malo učvrsti 
i stavlja ga u jednu posudu, određenu za maslo i posoli ga. Taj ostatak 
mlijeka se ugrije, metne se u nj oko 2—3 žlice kiseloga mlijeka, pokrije 
se i tako stoji, dok se ne ohladi. To je kiselo mliko. Kad je pla- 
ninka nakupila mnogo masla, odredi jedan dan, kad će ga topiti. To 
znaju svi ukućani, jer će taj dan ispeći planinka cicvaru, a čobanu će 
dati rajliku grebati“). Ovo stopljeno maslo sprema planinka za post 
u kvatrama i u korizmi. Sramota bi bilo, da se u korizmi mrsi, 
a još gore, da se gost nema čime proštimati, pa zato svaka  planinka 
nastoji da skupi bar dva-tri ćupa*) masla. i: 


8. Stružnjak i dižva. — Ivčević Kosa. 


Planinka siri svaki tjedan najmanje jedamput. Siriti počne 
poslije Petrov dana, kad se janjci odbiju od ovaca. Mlijeko se 
procjedi kroz krpu ili kroz gustu cjedilicu u zemljani lonac, koji po pri- 
lici ima 10 litara. Lonac se stavi na tronoge, koje obično stoje na kraju 
vatre. Pod tronogama je samo malo žara, pa se mlijeko sasvim polako 
umlači. Sad se lijeva sirište i to na 10 litara mlijeka ulije se oko pola litre 
sirišta, ako je još mlado; ali ako je sirište starije i jače, može se uliti još 
i manje. Svaka planinka ima bar jedno, a katkada i dva sirišta. Kad 
se zakolje mlada svinja, mlado janje ili mlado tele, uzme se 
njegov želudac, očisti se, opere se, posoli, stavi u rukatku, nalije se 
vodom i tako stoji 7—8 dana. Često planinka spremi sirište još u jeseni. 
Postupa se isto sa želucem, samo se u jeseni metne sirište sušiti. Voda se 
nalije tek osam dana prije upotrebe. : 


5) željezna posuda sa tri nožice. 
%) zemljana posuda trbušasta, s poklopcem, 

m mes 


( ““Kad je mlijeko malo mlačno, cijedi se sirište kroz krpu u mlijeko 
i pomalo se miješa drvenom žlicom. Sir se dijeli od sirutke, skuplja se 
rukama, izvadi se u pladanj") ili u posudu, koja ima rupice na dnu. Tu se 
još malo učvrsti, istisne se sirutka, a sir se posoli i ostavi u toj posudi 
i to je sir škripavac. Nakon dva dana vadi se sir, stavi se u rešeto i suši 
na suncu. To je su(hji sir. ' Bai ' 

Kad je planinka izvadila sir, ostala je sirutka, od koje će ona 
napraviti urdu i to tako, da će zakuhati sirutku, pa kad počne 
vreti stavi u nju oko po šalice n e kuhanoga mlijeka. Urda se skupi 
na vrhu. Ona nije tečna kao sir ili kao basa i mora se odmah upotrebiti, 
inače se pokvari. Sirutka se daje svinjama i blagu kao napoj. —. 

Poslije Gospojine (15-VIII) počne planinka basu kupiti i to traje 
do konca mjeseca rujna, a katkada i do kasno u jesen, već prema tome, 
do kojega vremena ovce imaju mlijeka. .Za basu se uzima samo ovčje 
mlijeko, ali se može dodati i kozjega mlijeka. Posuda, u koju se basa 
sprema, može biti: drvena okrugla kačica sa poklopcem, dižva, zatim 
zemljani lonci (ali moraju biti iznutra ciglani, jer obični crni 
lonci propuštaju vodu). Ovčje se mlijeko procijedi, zavari i lijeva se u po- 
sudu. Kada se malo ohladi, posoli se i dobro se pokrije. Drugi put se mlijeko 
ne zakuha, nego se prijesno lijeva. Tako se naizmjence lijeva zakuhano 
i prijesno i svaki put posoli a ne miješa. Kad bi se mlijeko svaki put za- 
kuhalo, basa bi bila previše krhka; a ako bi se lijevalo svaki put nekuhano, 
basa bi se previše otezala, zato je najbolje jedamput kuhano mlijeko, 
rugi put nekuhano. Tako spremljena basa može stajati sve do toplijih 
dana. Planinka čuva basu da može gosta proštimati, za svadbu i za gozbu, 
Mora uštjedjeti-bar jedan lonac koji će načeti onaj dan, kad gospodar 
proore (počne orati). Vrlo se dobro slaže s krumpirom. 

Kad se jesen približava;.odredi gospodar koliko će glava pust iti 
u zimu, koliko će«ih zaklati,-a koliko će prodati. »Ove ćemo 
godine — kaže gospodar — pustiti u zimu sve šiljegice osim Lajine, jer 
Laja svake godine ostavi runo na čaporima,, a janje joj je kao špure! Onu 
Roginu šiljegicu daćemo Nikoli, a on će nama dati Grašinog Čulina. Naša 
Roga se prošle godine ošpurila, a ove godine njezino janje ki) prava 
dvizica. Nikolina se Graša svake godine oblizni, a runo jo j je — ma ne bud 
joj uroka! — ki u trećaka. Druge godine zaminiće nam Grgo tri šiljegice, 
jer su njegove ovce dobre sorte, a mi ćemo njemu dati tri Laje. Garu, Lisu, 
Lajina i Kusina i jednoga šiljega ćemo zaklati. Ustrojićemo mišine i na- 
praviti jedan+muški, jedan ženski kožun. Mišinu od šiljega ustrojićemo 
pa će planinka u njoj nositi ovčje mliko. — Kad smo kosili Kmezovac za: 
klali smo Mladovkino špure, pa smo čobanu ustrojili mišinu, da i on ima 
u čemu poniti zamuzu. — Es ti, Joso, vidio kako se stroji mišina za mliko? 
Poslušaj ovo, pa'š dogodine sam strojiti: Kad se ovca kolje, pazi se, da: se 
mišina ne prodre. Kad si sadro mišinu, metneš u nju japna, zamotaš to u 
lužnjak") i to ostaviš da stoji tri reda“) i dotolen će sva vuna otpasti. Ne 
moraš vajik mećati japno u mišinu. Mo'š i koričancem"!) vunu ostrugati 


. 7) tanjur. 
%) kao. 
%) prtena krpa. 
1%) dana. 
11) nož s koricama od roga. 

<— glavno je da nema vune. Sađ obisiš mišinu da se osuši, nabereš klenove 
kore, a još je bolja od trišnje. Tu koru svariš u vodi, metneš da se ohladi. 
Mišinu baci u vodu i neka tu stoji jedan red. Izvadi je iz vode i nategni je 
zera da se ne stisne. Kad je suva, odrežu se papci prvi nogu do kolina. 
Jedna noga se zaveže dretvom, a u drugu se uvuče civ od zobike,“) koja 
je šuplja i kroz tu se civ pije. Zatim napravi štapić od liske — kunduk, — 
s kojim se zatvori ova civ da ti zamuza ne ide van. Kunduk se zamota 
dretvom i tako još bolje učvrsti. Zadnji se dio mišine čvrsto zaveže, a vrat 
služi kao otvor, kud se mliko liva. Ovaj se otvor zaveže dretvom, kad si 
već mliko ulio. Kad si pojo zamuzu, ulij vode u mišinu, zatvori vrat, pro- 
mućkaj, otvori kundak i izlij vodu. Sad napuši mišinu kroz kundak, obisi 
na leđa i tako će ti se osušiti« 

Tako tumači i upućuje gospodar čobana koji je tek prve godine 
počeo čuvati ovce i odmah iza toga nastavlja razgovor sa familijom: 
»Garina ćemo zaklati za Lozariju (Sv. Rozalija, 4-IX), a Lajšu za Božić. 
Prodačemo staroga Vilaša, Čulina, Žunu, Zrnu i sve šiljege osim mladoga 


9. Mišine — otvori su im zavezani ili zatvoreni drvenim kolutima i čepovima (na gor- 
njoj cijev od bazge i čep od lijeske — kunduk). — Ivčević Kosa. 


Vilaša, Mulina, Jablana i Macila. Prazove ćemo ove godine puštati med 
ovce ne o Mijolji (29.IX.) nego tekar o Lučinji (18. X.). Lani su se ovce 
mrkale o Mijolji, pa su nam janjci skoro pokrepali od zime i ostali su 
kao špurad. — Pripazi, Joso, da se ovnovi ne tuku. Lani je naš Vilaš pribio 


Nikolinu Vilašu rog, raskrvario mu glavu, a kako je bilo »mijoljsko lito«, 
ucrvalo mu se sve oko rogova, pa smo edva to petrouljem istirali«. 


Čoban po cijeli dan vraća, suzbija, pazi i broji ovce po nekoliko puta 
na dan, da ne bi koja ostala u griču ili da ne bi možda zapela ili da ih vuk 
ne bi odnio. Kolike li brige za čobana, ako mu koja ostane! Čitavo selo 
ide $ gorućim bakljama i larmajući pretraže sav kraj, kuda su ovce kroz 
dan išle. Psi laju i zavijaju ne bi li vuka otjerali. Koliko li veselje za čo- 


bana, kad pronađe ovcu. Čoban poznaje svaku svoju ovcu, 


12) bazge. 

zna joj ime, zna koliko je stara. On strogo dijeli šiljega od ovce, prvo- 
janjku od špurice. Do šest mjeseci starosti to je janje. Kad prijeđe šest 
mjeseci pa do jedne godine to je šiljeg i šiljegica, šilježica. U drugoj je 
godini dvize, dvizica, dvizac. U trećoj godini prvojanjka, trećačica, trećak. 
U četvrtoj godini je dvo janjka, četvrtak, u petoj godini je trojanjka, petak. 

Čoban daje ovcama ime po boji vune: crna ovca je Laja ili Sinja, 
Roga ima rogove, Šepa ima prebijenu nogu, Čuka ima male 
uši i tako redom idu imena sve po kojekakvim znakovima: Bilja, 
Rožica, Jabuka, Krošnja, Gara, Prstenka, Visovka, Ranka, Labuda, Smilja, 
Mladovka, Cibura, Cvita, Šira, Brnja, Ljuba, Zrna, Grlica, Grla, Rankača, 
Belica, Čula, Kvrča, Fiolica, Garica, Mrka, Kusa, Repača, Sisa, Zlibovka, 
Bliznica, Vilašica, Graša, Pudja, Djulica, Luža, Kaporka, Svilovka, Ma- 
covka, Puta, Bika, Lisa, Ljubica, Jagoda i Resa. Ovnovi također dobi- 
vaju imena: Vilaš, koji je već kako je spomenuto vo đa stada, Lajin, 
Jablan, Labud, Carin, Zrnilo, Križin, Zrnin, Cvitonja, Kusin, Macilo, Cra- 
šilo, Mrkin, Žunilo, Lajša; Čulin ima ma le kratke rogove, Mulin 
ih uopće nema. — Da je ovaca i ovnova ne znam koliko, svaka će imati 
svoje ime. Svaku čoban poznaje. On zna, kakvo joj je runo, kako doji, ko- 
liko daje mlijeka, je li pogana, kako odbija janje, da li često borta, ide li 
u kvar i slično. On sebi izabere svoje mi ljenike, dok su još mali janjci, 
pa ih podoji i pod drugom ovcom, dađe im koricu kruha i malo soli. Zimi 
će im namaknuti bolju granu lista i sijena. Ali ih čoban i opatrne granom, 
kad lete u kvar, kad ne slučaju njegovu zapovijed ili kad se tuku. Dogodi 
se, da čoban udari ovcu malo po njušci, i to u slučaju da ne ljubi janje, 
pa da je malo prestraši. Rijetki su slučajevi, da bi čoban tukao ovce ka- 
menjem ili slično. »Blago je — oprosti mi Bože — kao i kršćeno čeljade, 
znade sve, samo ne može govoriti, pa bi bilo od Boga grijota i od ljudi 
sramota tući ga . . . .« tako kaže narod. Čoban nema drugoga posla, ni 
brige nego svoje ovce. Za njega je svijet njegovo stado, pa mu glavna 
briga da napase svoje ovčice da budu site kao »buve« i da nisu žedne. 
Za njega je važno, kamo će krenuti s ovcama i kako će premjestiti tor. Go- 
spodar ga često obilazi, donese mu slanine i kruha, upućuje ga, kako će 
ovci izvaditi trn iz papka, kako će pustiti krv kad ovca borta, kako će 
otjerati žabicu i sve ostalo, što je potrebno da čoban zna. 

Ovce bortaju naročito u proljeće, pa im treba pustiti krv i ako to 
čoban odmah ne učini, ovca se nadme i ugine. Kad ovca ne pase, pa još 
ako je objesila glavu i ako joj uho gori, znak je da »borta«. Čoban uzme 
nožice, odreže vrh uha, uzme štapić od lijeske, po mogućnosti litorast, 
oguli koru s njega pa pomalo po uhu tuče. Uho se zagrije, pa krv teče 
postepeno sve više i više, dok se opet postepeno ne smanjuje i to je znak, 
da je dosta tukao. Ako se ovca otrese, kad je čoban pusti, znak je da će 
ozdraviti. Štapić se negdje spremi, da blago ne gazi preko njega. 

Česta je pojava da ovci stane trava zbog nagla gutanja. Narod 
kaže: uvatila je ovcu žabica, koju treba potjerati crvenom kapom. 
Čoban uzme crvenkapu, lagano tare ovcu po trbuhu i po vratu 
govoreći: »Biži žabica, ubiće te crljena kapica«. 

Metilj u ovome kraju uopće nije poznat, jer je ovo planinski kraj, 
a metilj živi u barama, u niskim i močvarnim područjima. Budući da je 


7 97 


ovaj kraj dosta kamenit, ima dosta otrovnih zmija; za blago je 
najopasnija riđovka. Narod kaže, da zmije izlaze iz svoga skrovišta baš 
na samu Blagovjest (25. III.). Čobanu je najgore, kad mu zmija zapu'ne 
ili ujede glavu blaga. Treba odmah oštrim trnom dobro iz bosti 
mjesto ujeda i okolo njega; zatim se uzme kamen pa s onom stra- 
nom, koja je bila do zemlje, istiskuje se krv. Dobro je, ako je did 
Mijat sa svojim ovcama negdje u blizini, pa će on joši nagovoriti. U nje- 
govu ćemeru nađe se išilo, koje je mnoge i mnoge ovce zadržalo na ži- 
votu. Poznat je u cijeloj okolici po svome nagovoru. On pristupa k ovci 
s riječima: U ime Isusovo! prekriži sebe, zatim ovcu, pa nastavlja dalje: 
»Kora kruha ječmena Isusu je večera, bujad mu je prostirač, kamen mu 
je podglavač! Tako govori tri puta i kamenom istiskuje krv. Kad 
je istisnuo krv, stavlja kamen na isto mjesto i ista strana mora doći do 


10. Stari ovčar u tradicionalnoj opremi (suknene hlače, aljinac bez rukava, 
pletena guća, kožana torba i ćemer s kuburom). — Ivčević Kosa. 


zemlje. On je potpuno uvjeren, da će ovca ozdraviti. »U mojih 88 godina 
još mi nijedna nije krepala kad sam ja nagovaro« — priča djed Mijat. 
»Bilo j' to davno, moja ćerce, dobri' deset godina prije okupacije Bosne, 
kad sam počo nagovarati. Uputio me pokojni stric Stipurina, tvoj pradid, 
Bog mu da duši lako! Bio j' un doba lovac, al' i ako blaga j' sve zna. — 
Ednom navali vuk na blago, on pušku u šake, a uno, rano moja mila, 
kunda mu j' žena prišla priko puta, pa puška ki ni za vraga da odapne. 
Un puškom po vuku pa udri i udri i smlavio vuka, ma kol'ko paripa. — 
Ednom isto tako sćordo vuk na tor, a uno psi i čoban utirali ga kroz proso, 
pa se vuk utopio u bunaru, koji je bio u sredini prosa«. 

— Imate li, djede, još kakvih stvari u tom Vašem ćemeru, koje Vam 
trebaju kod blaga? — upitah ga. 

»Imam, imam, ma kako ne bi imo. Prije sam imo osim noža i šila 
još i ognjilo, gubu, kremen i lulu. Svake jeseni nabro sam puno gube"). 
Na bukvama ima toga dosta. Svario sam tu gubu u lugu, malo sam je 
stucko, nanizo na konac i sušio je nad ognjištem ki kruške. Nije u onaj 
zeman bilo cintarica. Ognjilom se tuče po kremenu, gubom se pali. Dica 
su zimi vavik svoje blago gonili za mnom. Znali su oni, da did Mijat loži 
vatru kod svoga tora. 

AI da, ćerce, što si ti uno pitala, ja se zadivanio pa i zaboravio, el 
uno, kad ovca nogu pribije: Noga se dobro potegne i to jedan drži ovcu, 
drugi vuče za nogu. Kad je kost došla na svoje misto, noga se čvrsto 
omota vlasom, stavi se med dvi daščice i to -se opet omota vlasom. Ovca 
ostane kod tora, jer skoro 14 dana mora nositi te daščice. — Ovce, a još 
više mladi janjci, zapeku se. Tad se uzme sapunjača i liva se u ovcu. Drugi 
bolesti ne bi bilo. Naše su ovce zdrave i čiste, da ne treba pod nji sterati. 
Glavno je, da su tor i štala prostrani« — završio je djed Mijat žureći se da 
dostigne svoje ovce, jer se bio dosta dugo zadržao. 


Kod ovaca u ovom kraju rijetka je pojava kužna bolest. Po 


pričanju starijih ljudi prije 50 godina uginulo je mnogo ovaca od bo- 


ginja. Ljudi iz ovoga kraja trguju blagom. Kupuju i prodaju blago u 
Otočcu. U prijašnja vremena slali su blago na Rijeku i u Trst. Tako je 
trgovinom bila donesena i ta bolest. Dogodi se, da ovca krepa ili od slabe 
ishrane, ili kad borta. Ako ovca krepa u proljeće, tad se vuna skine, a 
ostalo se zakopa u jame. Nekoji bace meso psima ili u kakvu pećinu, 
gdje se raspane. Kad se na ovci vidi, da ne će preboljeti, tada je zakolju. 
Ako je to u jesen, m ješinu upotrebe za kožun, a meso se baci u salamuru. 
Ovo će meso dati ciganima, a oni će skovati: priklad, mašu, tronoge, ve- 
rige, pooštrit će lemeš, crtalo i motiku. 

Teško je čovjeku kad mu ugine glava blaga, ali s tim se mora po- 
miriti, jer gdje je blaga, tu ima i štete. 

Uza sav posao, koji čoban ima sa svojim stadom, dospije on da pri- 
vrijedi nešto i za kuću. Tako će on zimi napraviti preslicu, vreteno, vitlić, 
Civi za sukalo, tobalicu i slične male stvari. U proljeće će načiniti dvojice 
i slavić, naučit će svirati, pa će mu vrijeme brže prolaziti. Nekoji su čo- 
bani pravi vještaci u svirci na tim sviralama. — Kad zazeleni kora na 
stablu, kad propupa lišće, svrnit će pisak i trubaljku. Jedan s jednoga, 
drugi s drugoga kraja, dozivaju se čobani trubaljkom i natječu, tko će 
glasnije, tko jače. 


Među njima nema svađe, niti mržnje. Život im nije težak, ali je dosta 
monoton. Hrana je suha i oskudna. Zimi dobivaju kruha i sla- 
nine, a ljeti u spomenutoj mješini nose kiseloga mlijeka, 
tu namuzu svježe ovčje mlijeko ita zamuza im je hrana kroz cio 
dan. U proljeće i ljeto ipak je nešto bolje. Ljeti beru jagode, kojih 
u Ovim krajevima ima dosta. Jeseni beru lješnjake i spremaju 
ih za zimu. U proljeće čobani zasicaju musu: Sjekirom zasijeku g r a- 
bovo, bukovo i javorovo drvo u obliku kutije. Kroz noć se 
Slijeva tekućina u tu kutiju. Musu piju s piskom, koji svrnu sa javorove 
grane. Grabova je musa gorka, a iavorova slatka poput meda. — 
Mezgru također jedu. To je mlado liko javorova drveta. 


18) zovu je i gljiva. 

Uz Jurjevo Božić je najvažniji dan za 7 taj dan Zi 
. gotovo osam mjeseci goji janje i nastoji da bude što bolja ožićna peč n 
nica. On će na Badnjak sam to šilježe zaklati, skinuti kožu 2 koa 
na ražnju, koji je samo za božićnu 1 »lozarijsku« snio A : ia 
jutro on će ustati prije sunca, pa će na . oma . a. 
tala sijena. Iz svakoga će uzeti tri sla m k e, pa će ih staviti ik bojni 
nik itako vuk ne će doći kroz cijelu godinu u ovce, jer j es 
zavezao vilice i noge. Mora se također pobrinuti, da mu viške Paua 
ne bi mlijeko odnijele, a u tome mu tada pomaže bop 
Čoban stane kod ovčje štale, uzme grablje i vuče pos “ na 
a planinka pita s prozora: »Šta to radiš?« a on odgovara: »Gravim 
maslo, da mi ga drugi ne odnese!« 


11. Musa, sok skupljen u udubini zasječenoj od pastira u drvo (javor). — 
Ivčević Kosa. 


Na Božić ujutro progoni blago kroz sviće. Sa zomi .. 
vrata ovčje štale stoji po jedno dijete i drži pog aču, u koj dn 
zataknuta voštana svijeća. To isto čim 1 navečer, 
ovce ugoni u štalu. ama man 

Drugi dan Božića gleda stariji i iskusniji čoban u e 
žićne pebenite. Meso e did rukama, da se nožem ne Kred ooo 
od plećke. On po pojedinim znakovima tumači, kakva će biti go i i 
hoće li tko umrijeti, hoće li se momci oženiti, djevojke uda . 
i kako će blago napredovati. — Jednoga Božića uzeo e o. 
djed lopaticu u ruke (u mlade dane bio je čoban), pa govori . eej : 
»Griva je velika — konji će dobro napredovati, na strani za sitno g 
ima dosta sitnih točkica, to znači — ovce će se bliznuti i dobro napre 

dovati«. Dalje nije mogao tumačiti, jer ga je zaprepastila jedna točka, 
koja mu je značila, da će u toj godini glava kuće umrijeti. Živio 
je međutim još pet godina poslije kako je na lopatici vidio raku gospo- 
dara. Poslije Božića, to je drugi dio zime za čobana, pa se on polako 
sprema, kako će sa svojim stadom provesti dojduću godinu. 


*e 


Građu sam skupila u rodnoj kući svoga oca. Kazivao mi je moj po- 
kojni djed Marko Hećimović, koji je tada imao preko 80 godina, 
zatim moj stric IIkan Hećimović (44 godine), brat mojega djeda 
Nikola-Dako Hećimović (79 godina), Mijat Hećimović 
(88 godina), Mile Hećimović (60 godina), Marija Hećimović, 
žena Josina (60 godina), Mare Hećimović, žena Stipina (58 godina), 
Jeka Hećimović, žena Jukina (56 godina); zatim čoban Joso He- 
ćimović (16 godina), sin moga strica IIkana, janjčar Ive Hećimo- 
vić (9 godina) također sin moga strica IIlkana. Svi su spomenuti iz sela 
Ivčević Kose. — Fotografske snimke, ovdje reproducirane, snimila sam 
također u Ivčević Kosi odnosno u njenoj okolici kod torova 1940 g. osim 
sl. 8. i 9., koje su izvedene u Etnografskom muzeju u Zagrebu (a sve se 
nalaze u fotografskom arhivu toga muzeja). 

